ཆོས་འབྱུང་ཀུན་གསལ་མེ་ལོང་ནི།སྤྱི་ལོ་༡༩༦༤ལོར་ཤིང་འབྲུག་ལོ་མ་ན་ལིར་བཞུགས་རིང་འགོ་བརྩམས་བྲིས་ཀྱང་རྒན་དམ་པ་ཁོང་ལོ་ན་རྒས་པ་དང་རོང་ཡུལ་ས་ཆ་འཕྲོད་མིན་གྱིས་ལུས་ལ་ན་རྐྱེན་མང་བ་དང་།གཞན་ཡུལ་དུ་ལྟོ་གོས་འབད་རྩོལ་ལས་བྱེད་ཀྱིས་བསྒྲུབ་དགོས་ཕྱིར་ལོ་མང་ཕྱིར་འགྱང་གིས་སླར་༡༩༧༡བོད་ལུགས་རབ་བྱུང་བཅུ་དྲུག་གི་ལྕགས་ཕག་ལོར་གོང་མའི་བཀའ་ལུང་ཆོས་འབྱུང་ལོ་རྒྱུས་རྣམས་ཀྱི་དགོངས་དོན་ཇི་བཞིན་དགུང་ལོ་བདུན་ཅུ་དུས་ཕྱོགས་བསྒྲིགས་སུ་བོན་གཞིས་དོ་ལན་ཇིར་མཇུག་ཡོངས་སུ་རྫོགས་པ་བྲིས།དཔར་རྩ་ཁྱུང་སྤྲུལ་རིན་པོ་ཆེའི་དངོས་སློབ་མཁས་མཆོག་རྡོ་རྗེས་བྲིས་ནས་རྒྱལ་ས་དྷི་ལིར་དཔར་དུ་བསྐྲུན།